«Real» himoyachisi Nacho Ispaniya chempionatining 37-turidan o‘rin olgan «Sevilya»ga qarshi uchrashuvda hisobni ochdi. Aynan ushbu gol bilan madridliklar barcha musobaqalarning ketma-ket 62-uchrashuvida gol kiritishga muvaffaq bo‘ldi. So‘nggi marta «qaymoqranglilar» «Manchester Siti»ga qarshi o‘tgan mavsumdagi YeChL yarim final uchrashuvida (0:0) raqib darvozasiga yo‘l topa olmagandi. Ushbu natija orqali «Real» kuchli beshlik chempionatlari jamoalari ichida «Bavariya» o‘rnatgan rekordni yangiladi. Myunxen klubi 2013 yilning martidan 2014 yil apreliga qadar ketma-ket 61 uchrashuvda gol kiritishning uddasidan chiqqandi.